CELEX: 32020D1650
Language: sk
Date: 2020-11-06 00:00:00
Title: Vykonávacie rozhodnutie Rady (SZBP) 2020/1650 zo 6. novembra 2020, ktorým sa vykonáva rozhodnutie 2012/642/SZBP o reštriktívnych opatreniach voči Bielorusku

6.11.2020   
               
               
                  SK
               
               
                  Úradný vestník Európskej únie
               
               
                  LI 370/9
               
            
         VYKONÁVACIE ROZHODNUTIE RADY (SZBP) 2020/1650
         zo 6. novembra 2020,
         ktorým sa vykonáva rozhodnutie 2012/642/SZBP o reštriktívnych opatreniach voči Bielorusku
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2,
         so zreteľom na rozhodnutie Rady 2012/642/SZBP z 15. októbra 2012 o reštriktívnych opatreniach voči Bielorusku (1), a najmä na jeho článok 6 ods. 1,
         so zreteľom na návrhy vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 15. októbra 2012 prijala rozhodnutie 2012/642/SZBP o reštriktívnych opatreniach voči Bielorusku.
                  
               
                     (2)
                  
                  
                     V Bielorusku sa 9. augusta 2020 uskutočnili prezidentské voľby, ktoré boli v rozpore s medzinárodnými normami a ktoré boli poznačené represiou voči nezávislým kandidátom a brutálnymi zásahmi proti pokojným demonštrantom po týchto voľbách. Vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“) vydal 11. augusta 2020 vyhlásenie v mene Únie, v ktorom konštatoval, že voľby neboli ani slobodné, ani spravodlivé. Konštatovalo sa tiež, že voči osobám zodpovedným za násilie, neodôvodnené zatýkanie a falšovanie výsledkov volieb by sa mohli prijať opatrenia.
                  
               
                     (3)
                  
                  
                     Rada 2. októbra 2020 prijala vykonávacie rozhodnutie (SZBP) 2020/1388 (2), v ktorom sa označilo 40 osôb, o ktorých sa zistilo, že sú zodpovedné za represie a zastrašovanie namierené proti pokojným demonštrantom, príslušníkom opozície a novinárom po prezidentských voľbách v roku 2020 v Bielorusku, ako aj za neregulárne vedenie volebného procesu pre tieto voľby Ústrednou volebnou komisiou.
                  
               
                     (4)
                  
                  
                     Vysoký predstaviteľ vydal 24. septembra 2020 vyhlásenie v mene Únie, podľa ktorého tzv. inaugurácia, ktorá sa konala, a nový mandát, ktorý si nárokuje Alexander Lukašenko, nemajú žiadnu demokratickú legitimitu. Vo vyhlásení sa znovu opakovalo, že Únia očakáva, že bieloruské orgány okamžite upustia od akýchkoľvek ďalších represií a násilia voči bieloruskému obyvateľstvu a okamžite a bezpodmienečne prepustia všetky zadržiavané osoby vrátane politických väzňov.
                  
               
                     (5)
                  
                  
                     Vzhľadom na závažnosť situácie v Bielorusku a na základe pokračujúcej represie občianskej spoločnosti a opozičných aktivistov by sa Alexander Lukašenko a 14 ďalších osôb malo zahrnúť do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe k rozhodnutiu 2012/642/SZBP.
                  
               
                     (6)
                  
                  
                     Príloha k rozhodnutiu 2012/642/SZBP by sa preto mala zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Príloha k rozhodnutiu 2012/642/SZBP sa týmto mení tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 6. novembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Ú. v. EÚ L 285, 17.10.2012, s. 1.
         
            (2)  Vykonávacie rozhodnutie Rady (SZBP) 2020/1388 z 2. októbra 2020, ktorým sa vykonáva rozhodnutie 2012/642/SZBP o reštriktívnych opatreniach voči Bielorusku (Ú. v. EÚ L 319I, 2.10.2020, s. 13).
      
      
         
            PRÍLOHA
            Do prílohy k rozhodnutiu 2012/642/SZBP sa dopĺňajú tieto osoby:
            
               
                            
                        
                        
                           Priezvisko a meno
                           Prepis z bieloruštiny do angličtiny
                           Prepis z ruštiny do angličtiny
                        
                        
                           Priezvisko a meno
                           (v bieloruštine)
                        
                        
                           Priezvisko a meno
                           (v ruštine)
                        
                        
                           Identifikačné
                           údaje
                        
                        
                           Odôvodnenie zaradenia do zoznamu
                        
                     
                           „45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Prezident Bieloruskej republiky
                           Dátum narodenia: 30.8.1954
                           Miesto narodenia: obec Kopys, Vitebská/Vicebská oblasť, bývalý ZSSR (v súčasnosti Bielorusko)
                           Pohlavie: muž
                        
                        
                           Ako prezident Bieloruska, ktorému podliehajú štátne orgány, je zodpovedný za násilné represie štátneho aparátu vykonávané pred prezidentskými voľbami v roku 2020 a po nich, najmä za odopretie volebnej účasti kľúčovým opozičným kandidátom, za svojvoľné zatýkanie pokojných demonštrantov a zlé zaobchádzanie s nimi, ako aj za zastrašovanie novinárov a násilie voči nim.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Poradca prezidenta v otázkach národnej bezpečnosti, člen bezpečnostnej rady
                           Dátum narodenia: 28.11.1975
                           Miesto narodenia: Mogiľov/Mahiľov (bývalý ZSSR, v súčasnosti Bielorusko)
                           Pohlavie: muž
                        
                        
                           Ako poradca prezidenta v otázkach národnej bezpečnosti a člen bezpečnostnej rady, ako aj z titulu svojej neformálnej pozície, v ktorej vykonáva dozor nad bieloruskými bezpečnostnými silami, je zodpovedný za represie a zastrašovanie zo strany štátneho aparátu po prezidentských voľbách v roku 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Riaditeľ prezidentskej kancelárie
                           Dátum narodenia: 14.1.1963
                           Miesto narodenia: obec Stolica, Vitebská/Vicebská oblasť (bývalý ZSSR, v súčasnosti Bielorusko)
                           Pohlavie: muž
                        
                        
                           Ako riaditeľ prezidentskej kancelárie je úzko spätý s prezidentom a zodpovedný za zabezpečenie vykonávania prezidentských právomocí v oblasti vnútornej a zahraničnej politiky. Podporuje tak Lukašenkov režim, a to aj pokiaľ ide o represie a zastrašovanie zo strany štátneho aparátu po prezidentských voľbách v roku 2020.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           Riaditeľ KGB, bývalý riaditeľ Výboru pre štátnu kontrolu
                           Dátum narodenia: 8.9.1966
                           Miesto narodenia: obec Privalki/Privalka v Hrodnianskej/Grodnianskej oblasti (bývalý ZSSR, v súčasnosti Bielorusko)
                           Pohlavie: muž
                        
                        
                           Z titulu svojej vedúcej pozície vo funkcii riaditeľa Výboru pre štátnu bezpečnosť KGB a ako bývalý riaditeľ Výboru pre štátnu kontrolu je zodpovedný za represie a zastrašovanie zo strany štátneho aparátu po prezidentských voľbách v roku 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Vedúci Hlavného riaditeľstva pre právnu a poriadkovú ochranu a prevenciu na ministerstve vnútra
                           Dátum narodenia: 29.5.1964
                           Pohlavie: muž
                        
                        
                           Z titulu svojej vedúcej pozície vo funkcii vedúceho Hlavného riaditeľstva pre právnu a poriadkovú ochranu a prevenciu na ministerstve vnútra je zodpovedný za represie a zastrašovanie zo strany štátneho aparátu po prezidentských voľbách v roku 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Predseda vyšetrovacieho výboru
                           Dátum narodenia: 25.3.1970
                           Miesto narodenia: obec Cierabličy v Brestskej oblasti (bývalý ZSSR, v súčasnosti Bielorusko)
                           Pohlavie: muž
                        
                        
                           Z titulu svojej vedúcej pozície vo funkcii predsedu vyšetrovacieho výboru je zodpovedný za represie a zastrašovanie zo strany uvedeného výboru po prezidentských voľbách v roku 2020, najmä prostredníctvom vyšetrovaní, ktoré sa začali viesť proti Koordinačnej rade, ktorú vytvorila opozícia v záujme napadnutia výsledkov uvedených volieb, a proti pokojným demonštrantom.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Bývalý prvý podpredseda vyšetrovacieho výboru, v súčasnosti predseda štátneho výboru pre forenznú expertízu
                           Dátum narodenia: 7.9.1973
                           Miesto narodenia: Minsk (bývalý ZSSR, v súčasnosti Bielorusko)
                           Pohlavie: muž
                        
                        
                           Z titulu svojej bývalej vedúcej pozície vo funkcii prvého podpredsedu vyšetrovacieho výboru je zodpovedný za represie a zastrašovanie zo strany uvedeného výboru po prezidentských voľbách v roku 2020, najmä prostredníctvom vyšetrovaní, ktoré sa začali viesť proti Koordinačnej rade, ktorú vytvorila opozícia v záujme napadnutia výsledkov uvedených volieb, a proti pokojným demonštrantom.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Podpredseda vyšetrovacieho výboru
                           Dátum narodenia: 17.7.1974
                           Miesto narodenia: Rečica, Gomeľská oblasť (bývalý ZSSR, v súčasnosti Bielorusko)
                           Pohlavie: muž
                        
                        
                           Z titulu svojej vedúcej pozície vo funkcii podpredsedu vyšetrovacieho výboru je zodpovedný za represie a zastrašovanie zo strany uvedeného výboru po prezidentských voľbách v roku 2020, najmä prostredníctvom vyšetrovaní, ktoré sa začali viesť proti Koordinačnej rade, ktorú vytvorila opozícia v záujme napadnutia výsledkov uvedených volieb, a proti pokojným demonštrantom.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Podpredseda vyšetrovacieho výboru
                           Dátum narodenia: 1.8.1973
                           Miesto narodenia: Brest (bývalý ZSSR, v súčasnosti Bielorusko)
                           Pohlavie: muž
                        
                        
                           Z titulu svojej vedúcej pozície vo funkcii podpredsedu vyšetrovacieho výboru je zodpovedný za represie a zastrašovanie zo strany uvedeného výboru po prezidentských voľbách v roku 2020, najmä prostredníctvom vyšetrovaní, ktoré sa začali viesť proti Koordinačnej rade, ktorú vytvorila opozícia v záujme napadnutia výsledkov uvedených volieb, a proti pokojným demonštrantom.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр’евiч ПАЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Vedúci operačno-analytického centra
                           Dátum narodenia: 1.8.1971
                           Pohlavie: muž
                        
                        
                           Z titulu svojej vedúcej pozície vo funkcii vedúceho operačno-analytického centra je úzko spätý s prezidentom a zodpovedný za represiu voči občianskej spoločnosti, najmä prostredníctvom prerušenia pripojenia k telekomunikačným sieťam ako nástroja represie voči občianskej spoločnosti, pokojným demonštrantom a novinárom.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Námestník ministra pre informácie Dátum narodenia: 10.7.1972
                           Miesto narodenia: dedina Košelevo, región Grodno/Hrodna (bývalý ZSSR, v súčasnosti Bielorusko)
                           Pohlavie: muž
                        
                        
                           Z titulu svojej vedúcej pozície vo funkcii námestníka ministra pre informácie je zodpovedný za represie voči občianskej spoločnosti, najmä prostredníctvom rozhodnutia ministerstva pre informácie zablokovať prístup k nezávislým webovým sídlam a obmedziť prístup k internetu v Bielorusku po prezidentských voľbách v roku 2020 ako nástroja represie voči občianskej spoločnosti, pokojným demonštrantom a novinárom.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Tlačová tajomníčka prezidenta Bieloruska
                           Dátum narodenia: 16.2.1984
                           Miesto narodenia: Minsk (bývalý ZSSR, v súčasnosti Bielorusko)
                           Rodné priezvisko: Kirsanova (RU: Кирсанова) alebo Selyun (RU Селюн)
                           Pohlavie: žena
                        
                        
                           Z titulu svojej pozície vo funkcii tlačovej tajomníčky prezidenta Bieloruska je úzko spätá s prezidentom a zodpovedná za koordináciu mediálnych aktivít prezidenta vrátane návrhu vyhlásení a organizácie verejných vystúpení. Podporuje tak Lukašenkov režim, a to aj pokiaľ ide o represie a zastrašovanie zo strany štátneho aparátu po prezidentských voľbách v roku 2020. Predovšetkým svojimi verejnými vyhláseniami, ktoré uskutočnila po prezidentských voľbách v roku 2020 a v ktorých obhajovala prezidenta a kritizovala opozičných aktivistov, ako aj pokojných demonštrantov, prispela k závažnému narušeniu demokracie a zásady právneho štátu v Bielorusku.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Veliteľ jednotky ALFA
                           Dátum narodenia: 21.8.1975
                           Pohlavie: muž
                        
                        
                           Z titulu svojej pozície vo funkcii veliteľa síl jednotky ALFA je zodpovedný za represie a zastrašovanie zo strany uvedených síl po prezidentských voľbách v roku 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Bývalý štátny tajomník Bezpečnostnej rady
                           Dátum narodenia: 25.6.1967
                           Miesto narodenia: obec Revyaki, Vitebská/Vicebská oblasť (bývalý ZSSR, v súčasnosti Bielorusko)
                           Pohlavie: muž
                        
                        
                           Z titulu svojej bývalej pozície vo funkcii štátneho tajomníka bezpečnostnej rady je úzko spätý s prezidentom a zodpovedný za represie a zastrašovanie zo strany štátneho aparátu po prezidentských voľbách v roku 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Predseda Ústavného súdu Bieloruskej republiky
                           Dátum narodenia: 18.10.1954
                           Miesto narodenia: Minská oblasť (bývalý ZSSR, v súčasnosti Bielorusko)
                           Pohlavie: muž
                        
                        
                           Ako predseda Ústavného súdu je zodpovedný za rozhodnutie Ústavného súdu prijaté 25. augusta 2020, ktorým sa výsledky zmanipulovaných volieb legitimizovali. Podporoval a uľahčoval tak opatrenia na účely represie a zastrašovania zo strany štátneho aparátu zamerané voči pokojným demonštrantom a novinárom, a je preto zodpovedný za závažné narušenie demokracie a zásady právneho štátu v Bielorusku.“